Cannabis

***Cannabis***, apud posteriores etiam ***Cannabum***, est genus plantarum florentium familiae Cannabacearum, cuius omnes species descriptae, nempe *Cannabis sativa* L., *Cannabis indica* Lam., *Cannabis ruderalis* Janisch., sunt in Asia Media endemicae. Multum differt inter doctos utrum genus in tres species dividi debeat, an variationes unius speciei putari.

Modis in permultis et saepius dissimilibus homines per aeva cannabim usurpabant, papyrum, funes, vestimenta, et vela ex cannabis fibris facientes, et folia, flores, semina cibo coquentes. Etiam cannabim medicinae medicamentoque consumebant, quia insunt multa chemica, cannabinoides vocata, quorum nonnulla sicut cannabidiol adiuvant aegros, et nonnulla sunt psychotropica, sicut tetrahydrocannabinol, quod homines et nonnulla cetera animalia inebriat.

## Philologia 
[left|thumb|*[Arundo|Cannae* plantae.]]
[thumb|*[Cymbopogones* plantae.]]
[left|thumb|*[Acorus calamus|Acori* plantae.]]
thumb|**Cannabis** plantae.

Rectus vocabuli *cannabis* fons est Graece: κάνναβις, -ιος, *f.* (acc. κάνναβιν, vel καννάβιδα), et parens nominis Graeci fuit Scythicus vel Thracicus, sed fons primus incertius noscitur. Sunt multae sententiae propositae, sed re vera est *Wanderwort*, cuius de originibus nescimus.

Primo aspectu radix verbi esse videatur *canna,* sicut scripsit Isidorus: "Cannabum [*sic*] a similitudine cannae vocatum, sive a Graeca etymologia; nam illi cannabum κάνναβιν vocant."

Immo contra, Raphael Mechoulam, cum Devanae, Breuer, et Zahalka, apud Universitatem Hebraicam Hierosolymae proponunt verbum Sanscriticum *bhanga* → Persicum *bang* → Hebraicum *pannag* → Syriacum *qunnappa* → Arabicum *kunnab* → Graecum *kάνναβις*. Credunt ei *pannag*, apud Prophetiam Ezekieleml 27:17, esse cannabim.

## Proprietates speciei 
[thumb|[Folium|Folia cannabis]]

*Cannabis* est herba florifera, cuius folia sunt serrata, pariens inter 5–13 foliis per ramiculum, et omnia folia sunt paria. Masculini flora staminata, pistillata autem feminae pariunt. Feminarum flora denique fructa et semina fiunt. Ab initio, censebant quam fructum parit esse masculinum, et nudum esse femininam.

Psychotropica cannabinoiedes, terpenoiedes, et aliae moleculae volatiles ex glandularibus trichomibus, quae tam copiose crescunt in calycibus et bracteis plantarum feminarum.

### Reproductio 
[thumb|Ex cannabis femininae floribus [trichomes eminent.]]
[thumb|Masculinae plantae [pollenis saculi.]]

Scimus Sinicos antiquos duo cannabis genera notavisse, et in *Er Ya*, primo dictionario Sinico, agriculturam circiter 200 ante aer. vulg. explicanti, legimus ubi scribitur: "Cannabis masculinus appellatur *xi ma* (西麻), femina *ju ma* (菊麻)."

Omnium notorum generum cannabis pollen per ventum vectatur, pariuntque semina, quae rectius achenes vocantur. 

Solet esse dioecia, ergo masculini cum staminibus et feminae cum pistillis in harundinibus separatis crescunt, sed multae varietates monoeciae descriptae sunt. 

Saepe subdioeciter (ubi monoeciae et dioeciae plantae in ista multitudine crescunt) cannabis crescit. Plantae nonnumquam videntur esse labiles—quod significat interdum, si est opus, plantas sexualitate mutari.

### Agricultura 
[left|thumb|Agri cannabis coluntur ad fabricandum in [Francogallia.]]
left|thumb|Machina ad seminum messem **cannabiorum** colligendam.
Solet cannabis seri inter Martium et Maium in hemisphaera boreali, scilicet inter Septembrem et Novembrem in australi. Maturat post tres vel quattuor menses. 

#### Romani 
Multa opera a Romanis de agricultura scripta cannabis usus et modos colendi notant. Plinius dicit cannabim serendam esse *a favonio*, quod valet idem ac initium zephyri adflantis et veris ipsius. Ut Varro plane descripsit, id est 7 Februarii.

Columella circa 50 taxinomiam cannabis describere conatus est, et eius ordinem optimum esse ad pecus nutriendum.

Palladius circa 350 quando anni cannabim esse serendum dixit.

## Usus per historiam 
Ab aevo neolithico homines cannabe utebantur. Inventa sunt semina ustulata in sepulcris Romanianis, quae circa 8000 ante aer. vulg. esse usta credunt. Omnes autem culturae populique cannabim non eodem modo adhibebant, licet fere omnes in medicinam et in textilia facienda cannabim sciebant. Ratio variarum sapientiarum est multiplex:

Modi diversi agriculturae cannabim diversum pariunt.
# Parva cum copia lucis solis densitateque plantarum satarum, cannabis crescit celeriter, sicut boscus. Magna, autem, longa sicut harundo. Terra etiam qualitatem cannabis contingit.
# Potestas psychotropici altitudini qua cannabis colitur pendet: altius, fortior! 
# Leges et mores usum medicamenti saepe prohibebant. Semper non eget populus novo medicamento, eis quae etiam in usu sunt sicut alcohole et tabaco sufficientibus. 
# Etiam omnis cultura non eget novo fonte ciborum. Multi, sicut Mao Zedong in Sinis inter annos 1958-1960, cannabim cibo petebant, cibis solitis per fames vastatis.

### Textilia 
[right|thumb|[Fibrae *cannabis* et harundo.]]
[left|thumb|[Caulis et fibrae *cannabis, mesa* appellatae, interiores.]]
right|thumb|Tabula aedificilis ex *cannabi* pressa.
[thumb|[Later ex *cannabi* calceque factus.]]
[thumb|[charta|Papyrus *cannabia* ex sepulchro Wu Di, imperatoris in dynastia Han, circiter 85 ante aer. vulg.]]
[thumb|Saccus *cannabius* sicut forsan [Varro Reatinus|Varro finctus esset.]]
[thumb|Funis *cannabius* sicut proposuit [Gaius Plinius Secundus|Plinius.]]
thumb|*Cannabis* plantae certe ad arboris poroceritatem.

Circa 440 ante aer. vulg. apud Herodotum, Scythii cannabi uti dicuntur ad vestimenta facienda. Similis est cannabis lino, sed certe superior:

Textus ex pyramidibus plantas quibus rudentes facerent appellant *šmšm.t*. Fibrae cannabis in sepulchris Akhenaten (Amenophis IV, domus XVIII, circiter 1335 a.e.v) et cannabis pollen inventum est in mumia Ramesei II (domus XIX, circiter 1213 a.e.v).

Varro, circa 50 ante aer. vulg., descripsit quae possit lector facere ex fibris cannabis vietis, sicut corbas, dolia, vel fiscinas.

Plinius dicit funes qui adhibentur ad usus marinos optime sparto factos, immo aqua absente cannabios meliores. Monet fibras harundinis interiores optimas, exteriores peiores. Affirmat quoque interdeum caules cannabis ad arborum proceritatem crescentes.

Grattius notat quoque optimam cannabim Alabandicam esse, praecipue ad retes venaticos texendos:

1500 annos serius Bartholomaeus Platina quoque de cannabi Alabandica scripsit, sed fere certum est eum legisse Plinium:

Etiam lege subter, ubi Platina loquitur de cibo cannabio.

### Cibus 
[thumb|Cruda **cannabis** [semen|semina.]]
[thumb|[Semen|Semina **cannabina** glupta et cocta.]]
thumb|Plus cocta.

Cannabis duabus rationibus consumitur: vel semina omnino alibilia cibo vel flores nullo modo alibiles psychotropico eduntur. 

In seminibus continentur omnia acida aminica et acida adiposa hominibus necessaria. Semina eduntur cruda, cocta, contrita, fricta, pressa in lac, pressa in oleum, infusa in theam. Etsi non habent materiam alibilem, folia nonnumquam eduntur in acetariis.

Pondus seminis est circiter 30% oleo, 20% proteino, 50% amylo compositum. Semina integra, id est cum teguminibus, etiam sunt fons calcii, cupri, ferri, mangani, magnesii, phosphori, et zinci. 

#### Antiquitate 
Fere omnes loci classici de usu seminum tantum tractant.

Ephippus, circa 250 ante aer. vulg., dat iucundum praeceptum promulsidum mixtarum:

Ex fabula **ΚΥΔΩΝ** :

Plinius circa 55 docuit quomodo siccare semina ad ea edenda:

Galenus circa 175 notat nonnullos frigere semina:

#### Nostro aevo 
[left|thumb|[Butyrum **cannabi** infusum.]]
[thumb|Multi **cannabii** cibi [Amstelodamum|Amstelodami venales.]]
[left|thumb|Taberna in India, ubi *[bhang* bibi potest. Annuntatio ad dexteram legitur "Intra fruereque! Taberna *bhang* a gubernatione approbata."]]
[right|thumb|[Cerevisia ex **cannabi** braciata.]]

Platina 1474 vel 1475 scripsit suum *De Honesta Voluptate et Valitudine*, quem potes leger super *monstrare* in formula imprimiens, in quo nonnulla praecepta cannabina includuntur.

Potius his in diebus non semina sed flores ipsae consumuntur sane ad elementa psychotropica fruenda. Saepius flores infuduntur adipidibus alcoholibusve, ut cannabinoeides solvantur. Deinde his cum adipibus vel alcoholibus mensae coquutur. 

Fortis saporis cannabis causa hic modus usurpatur in praeceptis quibus fortia condimenta sicut exempli gratia laurus vel origanum vel thymus usurpari solent. Alia ratione sapor saccharo supprimitur, sicut in imagine fenestrae offarum dulciumque plenissimae ad dexteram.

Hic usus cannabis nullo modo est tantum hodiernus, immo exempli gratia in India fere 3000 annos bibunt potionem *bhang* e foliis cannabis contritis, lacte, butyro deliquato, et condimentis concoctam.

### Medicina 
#### Antiquitate 
Papyrus Ramassei III, col. 26:
V31\:X1-F48:X1:Z1*Z1*Z1*N33-U1:X1*X1-M2-N37:G17-N37:G17*X1-M2:Z2-N29:N35-N29:N35-Z9-A55-N35-D26-N4-M17-D36:N35:N35:N35-D4:D4-N35:O34-A1-M17-G17-N14-G1-F35-N5:Z7*Z4
K.t phr.t: mɜt.t šmšm.t qnqn, sdr n ỉɜd.t, ỉc ỉr.ty n=s ỉm dwɜy
Alia praecepta: apium, cannabin obtere, requiescat in rore, lava oculos in ea bene mane

Apud Assyrios, cannabis pro multis malis corporis praescribentur.

* Ad depressionem: cum mesembryanthemo cannabin misce, lava totum aegrum
* Ad oculos malos: ungue oculum cannabe cum oeleo iuniperi
* Ad menstura vitanda cum mentha et croco in cervisia
* Ad neuralgiam, tussiones, tetanum, et hydrophobiam
* Ad sedativum, et anodynum, et menorrhagiam, et dysmenorrhoeam
* At tumores detumescendos, enemate cannabe tamariscoque in oleo porci

Plinius praecepta ad vermiculos ex auribus eiciendos dat. Cannabin a dolores capitis domandos et nonnullos morbos curandos praescribit. Etiam monuit, ne usu cannabis viri suam genituruam perdeant.

#### Nostro aevo 
left|thumb|Lagoena cannabis extractorum antiqua.
Hodie multum differt inter doctos quam utilem medicinae cannabim esse, sed fere est consensus cannabim symptomata nauseae, vomitus, et inopiae appetentiae cibi allevare.
thumb|Sicca caudicula floris *Cannabis sativae*.
thumb|Fistula et cannabis.

### Medicamentum 
[left|thumb|[Sigarellum|Sigarella manu conversa cannabe impleta.]]
thumb|Vir fistula aquali utens. 

Plurimi sine dubio, ut fruantur effectu psychotropico, cannabim adhibent. Insunt nonnulla psychotropica, sed praestat longe copia potentiaque THC (tetrahydrocannabinol), cuius ut effectus sentiantur, 10 μg per kg corporis concoquenda sunt. 

Sunt multi ingestationis modi, sed solitissimus fortasse est fumare flores gemmasque siccas, et etiam huic modo sunt variationes. Sicut dextrorsum depingitur, flores siccae conterantur et in sigarellis complicentur. Fortasse etiam e fistula vel calice flores integras vel sectas fument. Nonnumquam fistula est aquaria, et fumus per aquam in bullis percolatur. Resina fieri potest e trichromibus. Thea et aliae potiones infundantur e cannabi et aqua, vel lacte, vel alcohole. Suasum est infundere cannabim in aqua abusum cannabis esse, quia male per aquam THC diluitur. Modo 2.8 g/L dilui possunt.. Potius dissolubilis adipibus et solventibus organicis, sicut butanio et hexanio, sane etiam in alcohole. Nonnumquam potio e cannabe alcoholeque claro infusa appellatur "draco viridis." Cannabis cocta quoque comedi potest.

#### Effectus 
[thumb|[THC|Δ9-tetrahydrocannabinol]]
[thumb[Tetrahydrocannabivarin]]
[thumb|[Cannabidiol]]
[thumb|[Cannabinol]]
[thumb|[Cannabivarin]]
[thumb|[Cannabidivarin]]

Hi sunt nonnulli cannabis effectus in homines, vel fumata vel essa.

#### Usus in litteris 
[thumb|*Cannabis* messis, in forma litterae [lingua Sinica|Sinicae **麻**.]]
[thumb|Litterae [Siniae|Sinicae **麻**, "cannabis".]]

Res, praecipue medicae, scriptae ferunt psychotropicum cannabis usum diu notum esse. Antiquissimus usus notus est Sinarum

In Materia Medica Sutra, circa 2000 ante aer. vulg. scripta, distinctionem invenimus inter semina. *Ma fen* sunt semina mala; *ma ze* bona.

## Cannabis et lex 
Hagae 23 Ianuarii 1912, Germania, Civitates Foederatae Americae, Francia, Britanniarum Regnum, Sina, Italia, Iaponia, Batavia, Persia, Lusitania, Russia, et Siam in primo civitatum conventu de opio foedus subscripserunt, quo usum et commercium opii vetarent; sed, inopiae causa scientiae peritorumque de cannabi et eius usu, cannabin ipsam non vetuerunt. Nihilominus praedixerunt id quod factum est anno 1928, quo secundum foedus pactum est. 

Ab hoc conventu usque ad hodie, plurimae civitates vel legibus vel copiam illicitam portatu definiunt; nonnullis autem civitatibus exceptis, sicut Canada et Nederlandia, etiamsi leges stricto verbo possessionem interdicant, in actu lex non tollitur.

## Cannabis et religio 
Mumiae hominum qui esse magi monstrantur alia artificia circiter 3500 annos antiquae in provincia Uiguristaniae in Sinis inventae sunt cum saccis cannabis sub capitibus. Absentibus indiciis usuum cannabis aliorum in eorum societatibus, plane videtur magos psychotropicis fructos esse.

* Anandamidum
* Cannabis in cultura populari

## Notae 
## Nexus externi 
* Cannabis apud http://www.erowid.com 

!
Categoria:Cibus
Categoria:Entheogena
Categoria:Euphoriantia
Categoria:Genera plantarum
Categoria:Medicamenta
Categoria:Plantae fibrosae
Categoria:Plantae medicinales
Categoria:Taxa Linnaei
Categoria:Verba Graeca